ananddey/assamese-wiki-corpus huggingface dataset:
সুনীতা ভূঞা

সুনীতা খাউণ্ড ভূঞা (জন্ম: ২৩ মে' ১৯৭০) এগৰাকী ভাৰতীয় সংগীতশিল্পী আৰু বেহেলাবাদক। তেওঁ বিশেষকৈ বেহেলাত লোক-সংগীত আৰু শাস্ত্ৰীয় সংগীতৰ লগত পাশ্চাত্য সংগীৰ লগত যুক্ত কৰাৰ বাবে বিখ্যাত। তেওঁ সংগীত চিকিৎসা বা মিউজিক থেৰাপীৰ লগতো জড়িত। তেওঁ ৰাষ্ট্ৰীয় একতা সংঘয়ে সংগীতৰ উৎকৃষ্টতাৰ বাবে প্ৰদান কৰা ইন্দিৰা গান্ধী প্ৰিয়দৰ্শনী বঁটা লাভ কৰিছে। বৰ্তমান তেওঁ প্ৰয়াস ফাউণ্ডেচনৰ মুখ্য মেণ্টৰ ৰূপে কৰ্মৰত।

প্ৰাৰম্ভিক জীৱন

১৯৭০ চনৰ ২৩ মে' তাৰিখে মেঘালয়ৰ ৰাজধানী শ্বিলঙত সুনীতা ভূঞাৰ জন্ম হৈছিল। তেওঁৰ পিতৃ কবিন খাউণ্ড আৰু মাতৃ মিনতি খাউণ্ড। কবিন খাউণ্ড এগৰাকী অধিবক্তা হিচাপে জিআইচিত কৰ্মৰত আছিল আৰু মিনতি খাউণ্ড এগৰাকী বিখ্যাত বেহেলাবাদক সংগীতজ্ঞ। তেওঁৰ পিতৃৰ চাকৰিসূত্ৰে ভাৰতৰ বিভিন্ন ঠাইত বদলি হৈছিল। সুনীতায়ে প্ৰাৰম্ভিক জীৱন অসম আৰু ওড়িশাৰ বিভিন্ন ঠাইত কটাইছিল। তেওঁৰ ভাতৃ পৱিত্ৰ খাউণ্ড এগৰাকী অসামৰিক সেৱাৰ বিষয়া। সুনীতায়ে প্ৰাৰম্ভিক শিক্ষা ডিব্ৰুগড়ৰ লিটিল ফ্লাৱাৰ স্কুলত গ্ৰহণ কৰিছিল। তাৰপিছত তেওঁ উচ্চশিক্ষাৰ বাবে গুৱাহাটীৰ কটন কলেজত নামভৰ্তি কৰে। তেওঁ গুৱাহাটী বিশ্ববিদ্যালয়ৰ মানৱ সম্পদ ব্যৱস্থাপনাৰ স্নাতকোত্তৰ ডিগ্ৰীলাভ কৰিছে।

বঁটা আৰু সন্মান

তেওঁ বহুতো বঁটা আৰু সন্মান লাভ কৰিছে। ২০০৫ চনত তেওঁ ৰাষ্ট্ৰীয় একতা সংঘয়ে সংগীতৰ উৎকৃষ্টতাৰ বাবে প্ৰদান কৰা ইন্দিৰা গান্ধী প্ৰিয়দৰ্শনী বঁটা লাভ কৰিছে। তেওঁ ডন বস্ক'ৰ মাদাৰ টেৰেছা কেম্পেইনৰ জয় অফ গিভিংৰ দূত। তেওঁ ২০১৬ চনত ভেটিকানলৈ গৈছিল আৰু পোপ ফ্ৰান্সিছৰ পৰা আশীৰ্বাদ বঁটা লাভ কৰিছিল। তেওঁ শ্ৰী লংকাৰ দক্ষিণ এছিয়া মহিলা নিধিৰ দূত। তেওঁ লাভ কৰা উল্লেখযোগ্য বঁটা সমূহ হ'ল:

ব্যক্তিগত জীৱন

১৯৯৫ চনত সুনীতা ভূঞায়ে সুৰজিৎ ভূঞাৰ সৈতে বিবাহপাশত আবদ্ধ হয়। তেওঁলোকৰ একমাত্ৰ পুত্ৰ ৰণজিৎ ভূঞা এজন পিয়ান'বাদক। তেওঁলোকৰ পৰিয়াল মুম্বাইত বাস কৰে।

তথ্য উৎস

শ্ৰেণী:অসমৰ ব্যক্তি
শ্ৰেণী:বাদ্যযন্ত্ৰী
ফুড ষ্টীমাৰ

ফুড ষ্টীমাৰ বা ষ্টীম কুকাৰ পাকঘৰত ব্যৱহৃত এটা সৰু সঁজুলি, যিটো ভাপৰ তাপেৰে বিভিন্ন খাদ্য ৰন্ধা বা প্ৰস্তুত কৰিবলৈ ব্যৱহাৰ কৰা হয়। এই ধৰণৰ ৰন্ধা ব্যৱস্থাক “ভাপত দিয়া’’ বুলি কোৱা হয়।

ইতিহাস

হাজাৰ বছৰ আগৰে পৰা খাদ্য প্ৰস্তুতকৰণত ভাপ যন্ত্ৰ ব্যৱহাৰ কৰা হৈছে। প্ৰাচীন চীনত খাদ্য ৰান্ধিবলৈ মৃৎশিল্পৰ ভাপ যন্ত্ৰ ব্যৱহাৰ কৰা হৈছিল। প্ৰত্নতাত্ত্বিক খননত য়ান ষ্টীমাৰ নামেৰে জনাজাত মৃৎশিল্পৰ ৰন্ধা পাত্ৰ উদ্ধাৰ কৰা হৈছে: এটা য়ান দুটা পাত্ৰৰে গঠিত আছিল, এটা জেং ছিদ্ৰযুক্ত তলি থকা পাত্ৰ বা কেলড্ৰন, তিনিটা খুটিৰ ওপৰ অংশ আৱৰণযুক্ত। প্ৰায় ৫০০০ খ্ৰীষ্টপূৰ্বৰ আদিম য়ান ভাপ জাহাজখন বানপো স্থানত উদ্ধাৰ কৰা হৈছিল। তলৰ ইয়াংজি নদীত জেং পাত্ৰ প্ৰথমে হেমুডু সংস্কৃতি (খ্ৰীষ্টপূৰ্ব ৫০০০–৪৫০০) আৰু লিয়াংঝু সংস্কৃতি (খ্ৰীষ্টপূৰ্ব ৩২০০–২০০০)ত দেখা গৈছিল আৰু ইয়াক ধান ভাপত দিয়া হৈছিল; লিয়াংঝুৰ কেইবাটাও স্থানত য়ান ষ্টীমাৰ উদ্ধাৰ কৰা হৈছিল, য'ত ৩টা দক্ষিণ জিয়াংছুৰ চুওডুন আৰু লুওডুন স্থানত পোৱা গৈছিল। পশ্চিম শ্বানডঙৰ টিয়ানৱাঙত থকা লংশ্বান সংস্কৃতি (খ্ৰীষ্টপূৰ্ব ৩০০০–২০০০) স্থানত ৩টা বৃহৎ য়ান ভাপ জাহাজ আৱিষ্কাৰ কৰা হৈছিল।

উপকাৰ

বেছিভাগ ষ্টীম কুকাৰতে খাদ্যৰ ৰস জমা হোৱা অংশও থাকে, যিয়ে সকলো পুষ্টিকৰ উপাদান (অন্যথা ভাপ হিচাপে হেৰাই যোৱা) খোৱাৰ সুবিধা দিয়ে। যেতিয়া অন্য ৰন্ধা কৌশল ব্যৱহাৰ কৰা হয় (যেনে, উতলা), এই পুষ্টিকৰ উপাদানসমূহ সাধাৰণতে হেৰাই যায়, কাৰণ এনে কাৰ্যবিধিত বেছিভাগেই ৰন্ধা-বঢ়াৰ পিছত অৱশিষ্টখিনি পেলাই দিয়া হয়।

স্বাস্থ্যজনিত দিশৰ বাবে (কোনো তেল নোহোৱাকৈ ৰন্ধা-বঢ়া কৰা) খাদ্য ষ্টীমাৰক স্বাস্থ্যমুখী খাদ্য, যেনে কুইজিন মিন্সাৰ, কিছুমান কেঁচা খাদ্যৰ খাদ্য, অকিনাৱা খাদ্য, মেক্ৰ'বায়'টিক খাদ্য বা চি আৰ অ'ন-ডায়েটত ব্যাপকভাৱে ব্যৱহাৰ কৰা হয়।৷

ফুড ষ্টীমাৰে পাকঘৰৰ পৰিৱেশলৈ কম তাপ নিৰ্গত কৰে, সেয়েহে গৰমৰ দিনত পাকঘৰ ঠাণ্ডা কৰি ৰখাত সহায় কৰে।

তথ্য সূত্ৰ

শ্ৰেণী:বাচন-বৰ্তন
শ্ৰেণী:চীনা সংস্কৃতি
শ্ৰেণী:ৰন্ধনপ্ৰণালী
টি-বেগ

টি-বেগ বা যৌগিক চাহৰ বেগ হৈছে চাহৰ পাত বা আন বনৌষধিৰ পাত থকা সৰু, ছিদ্ৰযুক্ত, বন্ধ বেগ বা পেকেট, যিটো পানীত ডুবাই ঠেক কৰি ইনফিউজন কৰা হয়। প্ৰথমে কেৱল চাহৰ (Camellia sinensis) বাবে ব্যৱহাৰ কৰা হৈছিল যদিও বৰ্তমান ইয়াক অন্যান্য টিছান (বনৌষধি চাহ)ৰ সৈতেও তৈয়াৰ কৰা হয়।

চাহৰ বেগ সাধাৰণতে ফিল্টাৰ পেপাৰ বা খাদ্য গ্ৰেডৰ প্লাষ্টিক, ৰেচম বা কপাহৰে তৈয়াৰ কৰা হয়। এনেকুৱা চাহৰ বেগে চাহ ইনফিউজাৰৰ দৰেই কাম কৰে। কোনো নিষ্কাষণ বাকী নথকাকৈ একোটা চাহৰ বেগ একাধিকবাৰ ব্যৱহাৰ কৰিব পাৰি। কিছুমান চাহৰ বেগত ওপৰত কাগজৰ লেবেল থকা ডোঙাৰ টুকুৰা এটা সংলগ্ন থাকে যিয়ে বেগটো আঁতৰোৱাত সহায় কৰে, লগতে ইয়াত চাহৰ ব্ৰেণ্ড বা বিভিন্ন ধৰণৰ প্ৰদৰ্শন অন্তৰ্ভুক্ত থাকে।

তথ্যসূত্ৰ
চাৰ্লি চেপলিন

চাৰ্লি চেপলিন (১৬ এপ্ৰিল ১৮৮৯-২৫ ডিচেম্বৰ ১৯৭৭ ) আছিল এজন ব্ৰিটিছ চলচ্চিত্ৰ অভিনেতা, পৰিচালক আৰু সুৰকাৰ। তেওঁৰ সম্পূৰ্ণ নাম আছিল ছাৰ চাৰ্লছ স্পেন্সৰ চেপলিন জুনিয়ৰ। কিন্তু তেওঁ চাৰ্লি চেপলিন নামেৰে বেছি পৰিচিত আছিল। চাৰ্লি চেপলিনক পৰ্দাৰ অন্যতম শ্ৰেষ্ঠ অভিনেতা আৰু কমেডিয়ান হিচাপেও গণ্য কৰা হয়। নিৰ্বাক চলচ্চিত্ৰ যুগৰ অন্যতম মৌলিক আৰু প্ৰভাৱশালী ব্যক্তি চেপলিনে নিজৰ ছবিত নিজেই অভিনয় কৰিছিল। ইয়াৰ উপৰিও তেওঁ চিত্ৰনাট্য আৰু সংলাপ লিখিছিল, পৰিচালনা, প্ৰযোজনা আনকি সংগীত পৰিচালনাও কৰিছিল।

উক্তি

মই মোৰ জীৱনত ইমানবোৰ মানুহক হাঁহিবলৈ বাধ্য কৰাইছোঁ যে মোৰ দুখবোৰ যদি কাৰোবাৰ লগত ভাগ-বতৰা কৰিলোহেঁতেন তেন্তে মানুহবোৰে‍ তাক লৈয়ো হাঁহিবলৈ ব্যস্ত হৈ পৰিলহেঁতেন।
মই সকলোতে অসামঞ্জস্যতা বিচাৰিছিলোঁ: বেগী পেণ্ট, টাইট কোট, সৰু টুপি আৰু ডাঙৰ জোতা... মই চুটি গোঁফ এটাও ব্যৱহাৰ কৰো, যাৰ বাবে মোক বয়সীয়াল যেন লাগে যদিও মোৰ অভিব্যক্তি লুকুৱাই নাৰাখে। এই চৰিত্ৰটোৰ বিষয়ে মোৰ কোনো ধাৰণা নাছিল। কিন্তু যেতিয়া মই সাজ-পোছাক পিন্ধোঁ, তেতিয়া কাপোৰ আৰু মেকআপে মোক সেই ব্যক্তিত্ব অনুভৱ কৰাত সহায় কৰে। মই তেওঁক চিনি পাওঁ আৰু কেমেৰাৰ সন্মুখত ভৰি থোৱাৰ মুহূৰ্ততে চৰিত্ৰটোৰ জন্ম হয়।
এই পৃথিৱীত একোৱেই স্থায়ী নহয়, আনকি আমাৰ সমস্যাও নহয়।
হৃদয়খন খুলি হাঁহিবলৈ নিজৰ দুখৰ লগত খেলিবলৈ শিকক।
সৃষ্টিশীল কৰ্মত সত্য যিমানেই গভীৰ হ’ব সিমানেই বেছি দিন টিকি থাকিব।
মোৰ আটাইতকৈ ভাল বন্ধু আইনাখন কাৰণ মই কান্দিলে সি হাঁহিব নোৱাৰে।
মোৰ দুখবোৰ হয়তো কিছুমানৰ বাবে হাঁহিৰ কাৰণ কিন্তু মোৰ হাঁহিবোৰ কেতিয়াও কাৰো দুখৰ কাৰণ নহয়।
মই বৰষুণত খোজ কাঢে়াঁ যাতে কোনেও মোৰ চকুপানী নে‍দেখে‍।
হাঁহি হ'ল ঔষধ, যিয়ে দুঃখৰ পৰা মুক্তি দিয়ে৷
জীৱনটো ক্ল’জ-আপত ট্ৰেজেডী, কিন্তু লং শ্বটত কমেডী।
আমি ভাবোঁ বেছি‍, কাম কৰোঁ কম৷
কঠোৰ পৰিশ্ৰমৰ বিকল্প নাই।

শ্ৰেণী:ইংলেণ্ডৰ ব্যক্তি
শ্ৰেণী:অভিনয় শিল্পী
শ্ৰেণী:মৃত ব্যক্তি
ব্যৱস্থাপনা

ব্যৱসায় আৰু মানৱ সংগঠনৰ ক্ষেত্ৰত, সাধাৰণ ভাষাত ব্যৱস্থাপনা (management) হ'ল মানুহ সংগঠিত কৰি কোনো প্ৰস্তাৱিত উদ্দেশ্যত বা লক্ষ্যত উপনীত হোৱা । ব্যৱস্থাপনাৰ উপাদান সমূহ হ'ল - পৰিকল্পনা কৰা (planning), সংগঠিত কৰা (organizing), সম্পদ ব্যৱস্থাপনা কৰা (resourcing), নেতৃত্ব লোৱা (leading) বা পথ প্ৰদৰ্শকৰ ভূমিকা পালন কৰা (directing) আৰু সংগঠন(organization, কোনো নিৰ্দিষ্ট উদ্দেশ্য পূৰণৰ বাবে একগোট হোৱা এক বা তাতোধিক মানুহ বা বস্তুৰ সমষ্টি) নিয়ন্ত্ৰণ কৰা (controlling)। সম্পদ ব্যৱস্থাপনা হ'ল মানৱ সম্পদ, বিত্তীয় সম্পদ, কাৰিকৰী(technological) সম্পদ আৰু প্ৰাকৃতিক সম্পদৰ আহৰণ আৰু প্ৰয়োগ ।

ইতিহাস

Management ৰ অসমীয়া প্ৰতিশব্দ 'ব্যৱস্থাপনা' সম্পূৰ্ণ শুদ্ধ বুলি ক'ব নোৱাৰি যদিও সম্পূৰ্ণ ভুল নহয় । পৰিচালনা বা পৰিচালন ইয়াৰ এটা নিকটতম শব্দ ।Manage শব্দেটা ইটালীয়ান ভাষাৰ শব্দ maneggiare (to handle — especially a horse)ৰ পৰা অহা । Maneggiare শব্দটো লেটিন ভাষাৰ manus ( যাৰ অৰ্থ 'হাত') ৰ পৰা অহা । ১৭ শ আৰু ১৮ শ শতাব্দীত ফ্ৰেঞ্চ শব্দ menagement (later ménagement)ৰ প্ৰভাৱত ইংৰাজী শব্দ Management ৰ সৃষ্টি হ'ল ।

তাত্বিক ব্যাখ্যা

ম্যাৰি পাৰ্কাৰ ফল্লেট্ (Mary Parker Follett)(১৮৬৮-১৯৩৩)এ বিংশ শতাব্দীৰ আৰম্ভণিতে ব্যৱস্থাপনাৰ ব্যাখ্যা 'মানুহৰ দ্বাৰা কাম সম্পাদন কৰোৱা কলা' হিচাপে দিছিল । সাধাৰণ ভাষাত ব্যৱস্থাপনা হ'ল কোনো কাৰ্যৰ গুণৱত্তা ৰক্ষ্যা কৰা আৰু পৰিকল্পনা যুগুত কৰা বা নিৰ্দিষ্ট লক্ষ্যত উপনিত হ'বলৈ কৰা কৰ্যক্ৰমনিকা । পৰিকল্পনা নথকা ক্ষেত্ৰতো এই ধাৰণা প্ৰযোজ্য । এই ধাৰণাৰ ওপৰত ভিত্তি কৰি ফ্ৰান্সৰ হেনৰি ফ'য়েল (Henri Fayol) এ ব্যৱস্থাপনাক মুঠ ছটা কাৰ্যত ভাগ কৰিছিল -
পৰিকল্পনা (planning)
সংগঠিত কৰা (organizing)
নেতৃত্ব (leading)
সমন্ময় স্থাপন (co-ordinating)
নিয়ন্ত্ৰণ (controlling)
নিয়োগ (staffing)

শ্ৰেণী:শিক্ষাশ্ৰেণী:ব্যৱস্থাপনা
ছাংগে জলপ্ৰপাত

ছাংগে জলপ্ৰপাত পশ্চিম বংগৰ লিংচাইখা খাছমহলত অৱস্থিত এটা জলপ্ৰপাত। মুঠ উচ্চতা ৩০০ মিটাৰ (৯৮৪ ফুট) উত্তৰ বংগৰ সৰ্বোচ্চ উচ্চতাৰ জলপ্ৰপাত। ছাংগে জলপ্ৰপাত কালিম্পংৰ চিত্ৰময় উপত্যকাৰ মাজত অৱস্থিত।

স্থান

পশ্চিম বংগৰ কালিমপং জিলাৰ কলাখামৰ পৰা প্ৰায় ৪ কিলোমিটাৰ (২.৫ মাইল) আৰু লাভা গাঁৱৰ পৰা ১০ কিলোমিটাৰ (৬.২ মাইল) দুৰত্বত আৰু ২২০০ মিটাৰ (৭,২১৮ ফুট) উচ্চতাত ছাংগে জলপ্ৰপাত অৱস্থিত। জলপ্ৰপাতটো দৰ্শন কৰিবলৈ হ'লে শেষৰ ৯০০ মিটাৰ (০.৫৬ মাইল) বাট খোজেৰে যাব লাগে। এই জলপ্ৰপাতৰ দৃশ্য উপভোগ কৰিবলৈ আশে পাশে কেইবাটাও ভিউইং ডেক উপলব্ধ।

ছাংগে জলপ্ৰপাতৰ নিকটতম বিমানবন্দৰ বাগডোগ্ৰা বিমানবন্দৰ। ইয়াৰ পৰা নিকটতম ৰেল ষ্টেচন শিলিগুৰিৰ নিউ জলপাইগুৰি জংচন ৰেলৱে ষ্টেচন।

বিৱৰণ

ছাংগে জলপ্ৰপাতৰ প্ৰাকৃতিক সৌন্দৰ্য্য আকৰ্ষণীয়। এইবাবেই দুৰ্গম বাট অতিক্ৰম কৰিও এই শোভা উপভোগ কৰিবলৈ পৰ্য্যটকৰ সমাগম ঘটে।

ছাংগে জলপ্ৰপাতলৈ যোৱা পৰ্য্যটকসকলে শেষৰ ৯০০ মিটাৰ পথ খোজকাঢ়ি যোৱাৰ প্ৰয়োজন। এই জলপ্ৰপাতৰ পৰা কাঞ্চনজংঘা পৰ্বতো দেখা পোৱা যায়। জলপ্ৰপাতৰ আশেপাশে থকা বনাঞ্চলখনত বহুতো থলুৱা চৰায়ো দেখিবলৈ পোৱা যায়।

পৰ্যটন

পশ্চিম বংগৰ কালিম্পং অঞ্চলত অৱস্থিত ছাংগে জলপ্ৰপাত পৰ্য্যটনৰ বাবে এক আকৰ্ষণীয় ঠাই। কোলাখামৰ পৰা ৪ কিলোমিটাৰ আৰু লাভাৰ পৰা ১০ কিলোমিটাৰ দূৰত্বত অৱস্থিত হোৱাৰ বাবে পৰ্যটকে গাড়ীৰে ইয়ালৈ সহজে যাব পাৰে। মাথোঁ জলপ্ৰপাতটো পাবলৈ শেষৰ ৯০০ মিটাৰ পথ ট্ৰেকিং কৰিব লাগে।

ৰাজহুৱা বা ব্যক্তিগত বাছ সেৱাৰ অভাৱৰ বাবে এই জলপ্ৰপাতৰ দৰ্শনাৰ্থীসকলে ব্যক্তিগতভাৱে যাতায়তৰ ব্যৱস্থা কৰাৰ প্ৰয়োজন।

ছাংগে জলপ্ৰপাত পুৱা ৬ বজাৰ পৰা বিয়লি ৫ বজালৈ দৰ্শনাৰ্থীৰ বাবে খোলা থাকে। পৰ্বতাৰোহণ আৰু ট্ৰেকিঙৰ দৰে কাৰ্য্যকলাপৰ বাবে ছাংগে জলপ্ৰপাত এক আকৰ্ষণীয় স্থান।

ছাংগে জলপ্ৰপাতৰ ওচৰত থাকিবলৈ ভ্ৰমণকাৰীসকলৰ বাবে ইয়াৰ আশে-পাশে কেইবাখনো হোটেল, ৰিজৰ্ট, আৰু হোমষ্টে আছে। উদাহৰণস্বৰূপে চেংগে ফল্ছ ৰিজৰ্ট, কোলাখাম হোটেল পেৰাডাইজ লেক ভিউ, নিওৰা ভেলী, জংগল কেম্প আদি।

তথ্য সংগ্ৰহ

বাহ্যিক সংযোগসমূহ

অফিচিয়েল ৱেবছাইট

শ্ৰেণী:পশ্চিম বংগৰ জলপ্ৰপাত
শ্ৰেণী:কালিম্পং জিলা
অস্মিতা চলিহা

অস্মিতা চলিহা (; জন্ম: ১৮ অক্টোবৰ ১৯৯৯) এগৰাকী ভাৰতীয় বেডমিণ্টন খেলুৱৈ। গুৱাহাটীত জন্ম গ্ৰহণ কৰা আৰু ডাঙৰ দীঘল হোৱা অস্মিতাই সাত বছৰ বয়সত বেডমিণ্টন খেলিবলৈ আৰম্ভ কৰে। তেওঁ ইণ্ডোনেছিয়াৰ প্ৰশিক্ষক এডউইন ইৰিয়াৱান আৰু ভাৰতৰ প্ৰশিক্ষক সুৰঞ্জন ভোবৰাৰ অধীনত অসম বেডমিণ্টন একাডেমীত প্ৰশিক্ষণ লৈছিল। তেওঁ এছিয়ান গেমছৰ বাবে পুল্লেলা গোপীচান্দৰ অধীনতো প্ৰশিক্ষণ লৈছিল। অস্মিতা ২০১৭ চনৰ বিশ্ব জুনিয়ৰ চেম্পিয়নশ্বিপ আৰু এছিয়ান জুনিয়ৰ চেম্পিয়নশ্বিপত অংশগ্ৰহণ কৰা ৰাষ্ট্ৰীয় জুনিয়ৰ দলৰ অংশ আছিল। তেওঁ ইণ্ডোনেছিয়াত অনুষ্ঠিত হোৱা ২০১৮ চনৰ এছিয়ান গেমছৰ বাবে ভাৰতীয় দলত নিৰ্বাচিত হৈছিল। তেওঁ মহিলাৰ একক প্ৰতিযোগিতাত ২০১৮ চনৰ ডুবাই ইণ্টাৰনেশ্বনেল ছেলেঞ্জত প্ৰথম জ্যেষ্ঠ আন্তঃৰাষ্ট্ৰীয় খিতাপ অৰ্জন কৰে। মহিলাৰ একক আৰু দলীয় প্ৰতিযোগিতাত তেওঁ ২০১৯ চনৰ দক্ষিণ এছিয় ক্ৰীড়াত স্বৰ্ণ পদক জয় কৰিছিল।

কৃতিত্ব

দক্ষিণ এছিয় ক্ৰীড়া

মহিলাৰ একক
বৰ্ষ
স্থান
প্ৰতিদ্বন্দ্বী
স্ক'ৰ
ফলাফল
২০১৯
পোখৰা, নেপাল
গায়ত্ৰী গোপীচান্দ
২১–১৮, ২৫–২৩

বি ডব্লিউ এফ ইণ্টাৰনেশ্বনেল ছেলেঞ্জ/ছিৰিজ (২টা খিতাপ)

মহিলাৰ একক
বৰ্ষ
টুৰ্ণামেণ্ট
প্ৰতিদ্বন্দ্বী
স্ক'ৰ
ফলাফল
২০১৮
টাটা অপেন ইণ্ডিয়া ইণ্টাৰনেশ্বনেল
ভুষালী গুম্মাদি
২১–১৬, ২১–১৩
বিজয়ী
২০১৮
ডুবাই ইণ্টাৰনেশ্বনেল
জিয়ন জু-ই
২১–১৯, ২১–১৫
বিজয়ী

বি ডব্লিউ এফ ইণ্টাৰনেশ্বনেল ছেলেঞ্জ টুৰ্ণামেণ্ট
বি ডব্লিউ এফ ইণ্টাৰনেশ্বনেল ছিৰিজ টুৰ্ণামেণ্ট
বি ডব্লিউ এফ ফিউচাৰ ছিৰিজ টুৰ্ণামেণ্ট

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বেডমিণ্টন খেলুৱৈ
খুছৱন্ত সিং

খুছৱন্ত সিং এগৰাকী প্ৰসিদ্ধ ভাৰতীয় সাহিত্যিক, উপন্যাসিক, স্তম্ভ লেখক, সাংবাদিক আৰু ইতিহাসবিদ। ১৯৫০ চনত ' দা মাৰ্ক অৱ বিষ্ণু এণ্ড আদাৰ ষ্টৰীজ' নামৰ গ্ৰন্থখনেৰে তেওঁ সাহিত্যিক জীৱন আৰম্ভ কৰে। জীৱনকালত তেওঁ প্ৰায় ৮৪খন গ্ৰন্থ ৰচনা কৰিছে বুলি জনা যায়। তাৰোপৰি ১৯৭০ ৰ পৰা ১৯৮০ চনৰ ভিতৰত তেওঁ বহুতো আলোচনী আৰু বাতৰিকাকতত সম্পাদক হিচাপে কাম কৰিছিল। ১৯৮০ চনৰ পৰা ১৯৮৬ চনলৈ তেওঁ ৰাজ্যসভাৰ মনোনীত সদস্য আছিল। তেওঁ ১৯৭৪ চনত ভাৰত চৰকাৰৰ পদ্মভূষণ আৰু ২০০৭ চনত পদ্মবিভূষণ সন্মান লাভ কৰে। ২০১৪ চনৰ ২০ মাৰ্চ তাৰিখে তেওঁ ৯৯ বছৰ বয়সত মৃত্যু বৰণ কৰে।

উদ্ধৃতি

যেতিয়া পৃথিৱীখন ৰাতিৰ আৱৰণেৰে আবৃত হৈ থাকে, তেতিয়া মনৰ দাপোনখন আকাশৰ দৰে হয়, য’ত চিন্তাবোৰে তৰাৰ দৰে জিলিকি উঠে।
নৈতিকতা ধনী মানুহৰ কথা। দুখীয়া মানুহৰ নৈতিকতা থাকিব নোৱাৰে। গতিকে তাৰ সলনি তেওঁলোকৰ ধৰ্ম আছে।
“অস্বাভাৱিক বস্তুকো মানুহে ধীৰে ধীৰে অভ্যাস কৰি লয়।”
“নম্ৰতা এটা গুণ, কিন্তু ইয়াকো বেছি কৰিলে বেয়া হ’ব পাৰে।”
“বয়সে মোক শিকাইছে মানুহক তেওঁলোক যিদৰে আছে তেনেদৰেই গ্ৰহণ কৰিব লাগে।”

লগতে চাওক

আৰ কে নাৰায়ণ

উৎস

শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:ভাৰতৰ ব্যক্তি
শ্ৰেণী:পদ্মভূষণ বঁটা প্ৰাপক
শ্ৰেণী:পদ্মবিভূষণ বঁটা প্ৰাপক
কুমুদিনী লাখিয়া

কুমুদিনী লাখিয়া (, জন্ম: ১৭ মে' ১৯৩০) এগৰাকী ভাৰতীয় নৃত্যশিল্পী আৰু নৃত্য নিৰ্দেশক। ভাৰতীয় কথক নৃত্য আৰু চলচ্চিত্ৰসমূহত কোৰিঅগ্ৰাফীৰ বাবে তেওঁ বিশেষভাৱে জনাজাত। ১৯৬৭ চনত তেওঁ গুজৰাটৰ আহমেদাবাদত ভাৰতীয় নৃত্য আৰু সংগীত প্ৰতিষ্ঠান কাদম্ব নৃত্য আৰু সংগীত বিদ্যালয় প্ৰতিষ্ঠা কৰিছিল।
সমসাময়িক কথক নৃত্যৰ এগৰাকী পথিকৃৎ কুমুদিনীক ১৯৬০ৰ দশকৰ পৰা আৰম্ভ হোৱা কথকৰ একক ৰূপৰ পৰা আঁতৰি যোৱাৰ কৃতিত্ব দিয়া হয়। একে সময়তে তেওঁ ইয়াক এটা দলীয় নৃত্যলৈ ৰূপান্তৰিত কৰিছিল। পৰম্পৰাগত কাহিনী বোৰ আঁতৰাই লৈ যোৱা আৰু সমসাময়িক কাহিনীক কথকত যোগ কৰাৰ দৰে উদ্ভাৱনৰ কৃতিত্বও তেওঁক প্ৰদান কৰা হয়।

তেওঁ বহুতো শিষ্যৰ গুৰু। তেওঁৰ বিখ্যাত শিষ্যসকলৰ ভিতৰত আছে কথক নৃত্যশিল্পী আদিতি মঙ্গলদাস, বৈশালী ত্ৰিবেদী, সন্ধ্যা দেশাই, দক্ষ শেঠ, মলিক শ্বাহ, ইশ্বিৰা পাৰিখ, প্ৰশান্ত শ্বাহ, উৰ্জা ঠাকুৰ আৰু পাৰুল শ্বাহ ইত্যাদি।

ব্যক্তিগত জীৱন

তেওঁ ৰাম গোপাল কোম্পানীৰ বেহেলা বাদক ৰজনীকান্ত লাখিয়াৰ সৈতে বিবাহপাশত আৱদ্ধ হৈছিল। তেওঁ লিংকনছ ইনত আইন অধ্যয়ন কৰিছিল আৰু ১৯৬০ চনত আহমেদাবাদলৈ গৈছিল। তেওঁৰ এজন পুত্ৰ সন্তান শ্ৰীৰাজ আৰু এগৰাকী কন্যা মৈত্ৰেয়ী আছে।

তেওঁ স্বাৰ্থমোৰে মহাবিদ্যালয়ৰ ২০১২-১৩ শিক্ষা বৰ্ষৰ 'কৰ্ণেল ভ্ৰাম্যমাণ অধ্যাপক' আছিল।

কোৰিঅ’গ্ৰাফীসমূহ

"থুমৰিৰ তাৰতম্য" (১৯৬৯)
"বেণু নাদ" (১৯৭০)
"ভজন" (১৯৮৫)
"হৰি" (১৯৭০)
"কোলাহাল" (১৯৭১)
"দুবিধা" (১৯৭১)
"ধাবকাৰ" (১৯৭৩)
"যুগল" (১৯৭৬)
"উমৰাও জন" (১৯৮১)
"আতাহ কিম" (১৯৮২)
"ওখ হৰণ" (১৯৯০)
"হন-নাৰী" (১৯৯৩)
"গোল্ডেন চেইন" (নীনা গুপ্ত, লণ্ডনৰ বাবে)
"চাম সম্বেদন" (১৯৯৩)
"চামনৱয়" (২০০৩)
"ভৱ ক্ৰিডা" (১৯৯৯)
"ফেডাৰড ক্লথ  – হেগোৰোমো" (২০০৬)
"মুশতী" (২০০৫)

বঁটা আৰু সন্মান

ভাৰতীয় কথক নৃত্যৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে বহুতো বঁটা আৰু সন্মান লাভ কৰিছে। ১৯৮২ চনত তেওঁ সংগীত নাটক একাডেমী বঁটা লাভ কৰিছিল। ১৯৮৭ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। তেওঁ ২০০২-০৩ বৰ্ষৰ বাবে মধ্য প্ৰদেশ চৰকাৰে প্ৰদান কৰা কালিদাস সন্মান লাভ কৰিছিল। ২০১০ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ আগবঢ়ায়। ২০১১ চনত তেওঁ সংগীত নাটক একাডেমীৰ ঠাকুৰ একাডেমীৰ ঠাকুৰ ৰত্ন বঁটা লাভ কৰিছিল।

অধিক পঢ়ক

Movement in Stills: The Dance And Life of Kumudini Lakhia by Reena Shah
কুমুদিনি লাখিয়াৰ দ্বাৰা ভাৰতীয় প্ৰসংগত কোৰিঅগ্ৰাফী, (মুখ্য ভাষণ ফেব্ৰুৱাৰী ২০০২)

তথ্য উৎস

বাহ্যিক সংযোগ

কদম্বৰ ৱেবচাইট
কুমুদিনি লাখিয়া সাক্ষাৎকাৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
এংগোলাৰ নাৰী

১৯৮০ চনৰ শেষৰফালে এংগোলাৰ সমাজত নাৰীৰ ভূমিকা সম্পৰ্কে গৱেষণা প্ৰায় নাছিল যদিও কেইখনমান সাধাৰণ ছবি আঁকিব পৰা যায়। আফ্ৰিকাৰ বহু অৰ্থনীতিৰ দৰেই এংগোলাৰ গ্ৰাম্য অঞ্চলতো অধিকাংশ জনসাধাৰণে কৃষি কৰ্মত লিপ্ত হৈছিল। কৃষি শ্ৰমৰ বহুখিনি মহিলাৰ দ্বাৰাই কৰা কৰিছিল। বিবাহত সাধাৰণতে পাৰিবাৰিক, ৰাজনৈতিক আৰু অৰ্থনৈতিক স্বাৰ্থৰ লগতে ব্যক্তিগত বিবেচনা আৰু লাভৰ কথাও জড়িত আছিল। ঘৰখনেই আছিল উৎপাদনৰ আটাইতকৈ গুৰুত্বপূৰ্ণ আধাৰ আৰু ঘৰখন সাধাৰণতে কেইবাটাও প্ৰজন্মৰে গঠিত। মহিলাসকলে খেতি কৰি ঘৰৰ খাদ্যৰ বেছিভাগেই প্ৰস্তুত কৰিছিল আৰু বাকী সকলো ঘৰুৱা কামৰ লগত জড়িত হৈছিল। খাদ্য উৎপাদনত তেওঁলোকৰ মুখ্য ভূমিকা থকাৰ বাবে মহিলাসকলে পুৰুষৰ সৈতে তুলনামূলকভাৱে সমান মৰ্যাদা লাভ কৰিছিল।

পৰিসংখ্যাৰ মতে, ২০০৫ চনৰ শেষৰ ফালে উপ-চাহাৰা আফ্ৰিকাত প্ৰায় ২.৫ কোটি প্ৰাপ্তবয়স্ক আৰু শিশু এইচ আই ভি ৰোগত আক্ৰান্ত হৈছিল। ২০০৫ চনত প্ৰায় ২০০০ ব্যক্তিৰ মাজত কৰা এক অধ্যয়নে দেখুৱাইছে যে কণ্ডম ব্যৱহাৰক প্ৰসাৰিত কৰাৰ এক কাৰ্যসূচী এই সংখ্যা হ্ৰাস কৰাত অতি ফলপ্ৰসূ।পৃথক পৃথক অধ্যয়নত দেখা গৈছে যে এইচআইভি পজিটিভৰ জৰিয়তে গৰ্ভৱতী হোৱা মহিলাৰ মানসিক স্বাস্থ্য এইডছ আইভি নথকা মহিলাসকলতকৈ বৰ বেয়া আৰু সেই একেটা গোটৰে দুই তৃতীয়াংশই তীব্ৰ মানসিক অশান্তিৰ সন্মুখীন হয়।

এংগোলাত স্তনৰ কৰ্কট ৰোগত মৃত্যু হোৱা‌ লোকৰ হাৰ অধিক। বিশ্ববিদ্যালয়ৰ ৫৯৫ জন ছাত্ৰ-ছাত্ৰীৰ মাজত কৰা এক সমীক্ষাত প্ৰায় ৬৫% ছাত্ৰ-ছাত্ৰীয়ে নাজানিছিল যে স্তনৰ কৰ্কট ৰোগ উপ-চাহাৰা আফ্ৰিকাৰ অন্যতম মাৰাত্মক কেন্সাৰ, আৰু ৩৫%তকৈও কম লোকৰ মতে, ই পুৰুষকো আক্ৰান্ত কৰিব পাৰে। বিশ্ববিদ্যালয়ৰ লগতে জনপ্ৰিয় ছ'চিয়েল মিডিয়া নেটৱৰ্ক (ফেচবুক, টুইটাৰ) ব্যৱহাৰ কৰি ছাত্ৰ-ছাত্ৰীসকলৰ মাজত সজাগতা বঢ়োৱা আৰু আত্মপৰীক্ষাৰ বিষয়ে অধিক শিকোৱাৰ ক্ষেত্ৰত শেহতীয়াকৈ অগ্ৰগতি হৈছে।ছাত্ৰ-ছাত্ৰীসকলেও স্বীকাৰ কৰিছে যে তেওঁলোক ইয়াৰ আগলৈকে এই বিষয়ে সঠিকভাৱে পৰিচিত নাছিল।

বহুতো মহিলা এংগোলান মহিলা সংগঠন (Organização da Mulher Angolana—OMA)ৰ অন্তৰ্গত আছিল। স্বাধীনতাৰ পূৰ্বে হাজাৰ হাজাৰ এংগোলান শৰণাৰ্থীৰ মাজত এমপিএলএৰ প্ৰতি ৰাজনৈতিক সমৰ্থন সংগ্ৰহ কৰাত অ’এমএই গুৰুত্বপূৰ্ণ ভূমিকা পালন কৰিছিল। স্বাধীনতাৰ পিছত আৰু বিশেষকৈ ১৯৭৭ চনত এমপিএলএ-পি টি সৃষ্টিৰ পিছত গণ সংগঠনসমূহ দলৰ কঠোৰ নিয়ন্ত্ৰণলৈ আহিছিল আৰু এমপিএলএ-পি টি আৰু জনসাধাৰণৰ মাজত মধ্যস্থতাকাৰী হিচাপে ভূমিকা হৈছিল। চৰকাৰত মহিলাৰ অংশগ্ৰহণ যি হাৰত বৃদ্ধি পাইছে, সেই হাৰত একেধৰণৰ ৰাজনৈতিক পৰিৱেশৰ আন দেশত বৃদ্ধি পোৱা নাই। ২০১২ চনৰ কোটা প্ৰকল্পত উল্লেখ কৰা অনুসৰি ৰাষ্ট্ৰীয় বিধানসভা (এংগোলা)ত ৩৫% মহিলা আৰু এংগোলাৰ সাংবিধানিক আদালতত মহিলা ন্যায়াধীশৰ সংখ্যা ১১ গৰাকীৰ ভিতৰত ৪ গৰাকী। বৰ্তমানৰ এংগোলাত উপস্থিত লিংগ-কু-সংস্কাৰপূৰ্ণ ভূমিকাৰ বাবেও এংগোলাৰ সংবাদ মাধ্যম দোষী। ইয়াৰ এটা উদাহৰণ পোৱা যায় অতি প্ৰচাৰিত মিছ এংগোলা কাৰ্যসূচী, যাক এংগোলাৰ বহু প্ৰদেশে সমৰ্থন কৰে। এই অনুষ্ঠানৰ প্ৰচাৰৰ বাবে বৃহৎ পৰিমাণৰ ধন খৰচ কৰা হয়।

তথ্যসূত্ৰ

শ্ৰেণী:দেশভেদে নাৰী
নিমিশা প্ৰিয়া

নিমিশা প্ৰিয়া (; জন্ম ১৯৮৮ বা ১৯৮৯) এগৰাকী ভাৰতীয় নাৰ্ছ। ২০১৭ চনত য়েমেনৰ এজন নাগৰিকক হত্যা কৰাৰ গোচৰত দোষী সাব্যস্ত হোৱাৰ পিছত ২০১৮ চনৰ পৰাই য়েমেনৰ কেন্দ্ৰীয় কাৰাগাৰত মৃত্যুদণ্ডৰ গোচৰত অভিযুক্ত হৈ আছে।

জীৱন

প্ৰিয়া ডাঙৰ-দীঘল হৈছিল কেৰালাৰ পলাক্কাড জিলাৰ কলেংগোড অঞ্চলত, আৰু তাতেই তেওঁৰ স্কুলীয়া জীৱন আৰম্ভ হৈছিল। পঢ়া-শুনাত ভাল ফলাফল দেখুৱাইছিল বাবে স্থানীয় এটা গীৰ্জাই তেওঁক আৰ্থিকভাৱে সহায় কৰিছিল, যাৰ ফলত তেওঁ নাৰ্চিঙৰ পাঠ্যক্ৰম সম্পূৰ্ণ কৰিছিল। কিন্তু প্ৰিয়াই নাৰ্চিং অধ্যয়ন আৰম্ভ কৰাৰ আগতে "স্কুল শিক্ষান্ত পৰীক্ষাত পাছ কৰা নাছিল" বাবে কেৰালাত নাৰ্ছ হিচাপে কাম কৰিব পৰা নাছিল।

২০০৮ চনত প্ৰিয়া ভাৰতৰ কেৰালাৰ পৰা কৰ্মসূত্ৰে য়েমেনলৈ গুচি যায়। য়েমেনত তেওঁ দেশৰ ৰাজধানী ছানাত চৰকাৰী চিকিৎসালয়ত নাৰ্ছ হিচাপে কাম কৰিছিল। ২০১৪ চনত প্ৰিয়াই নিজাকৈ ক্লিনিক আৰম্ভ কৰাৰ আশাত চাকৰি এৰিছিল। য়েমেনৰ আইন অনুসৰি তাত ব্যৱসায় কৰিবলৈ হলে প্ৰিয়াক য়েমেনৰে ব্যৱসায়ী এজনক অংশীদাৰীত্ব দিয়াৰ প্ৰয়োজন আহিল, সেয়েহে তেওঁ বস্ত্ৰৰ দোকান থকা স্থানীয় ব্যৱসায়ী তালাল আব্দো মাহদীক নিযুক্তি দিছিল। ২০১৫ চনৰ আৰম্ভণিতে প্ৰিয়াই তেওঁৰ স্বামীৰ সৈতে মিলি ঋণৰ ধনেৰে ১৪খন বিচনাযুক্ত আল আমান মেডিকেল ক্লিনিক মুকলি কৰে।

২০১৫ চনৰ মাৰ্চ মাহত য়েমেনৰ গৃহযুদ্ধ আৰম্ভ হোৱাৰ পিছত প্ৰিয়াই নিজৰ ক্লিনিকত বিনিয়োগ কৰা ধনৰ পৰিমাণ বিবেচনা কৰি দেশখনত থাকিবলৈ সংকল্প লয়। প্ৰিয়াৰ ব্যৱসায়িক সহযোগী মাহদীৰ লগত লাহে লাহে মতানৈক্য হ’বলৈ ধৰিলে; প্ৰিয়াৰ মতে মেহদীয়ে তেওঁৰ পৰা ধন চুৰি কৰিছিল, শাৰীৰিক ভাবুকি দিছিল আৰু কেতিয়াবা নিজকে স্বামী বুলিও দাবী কৰিছিল। তেওঁ তেওঁৰ পাছপ'ৰ্ট আৰু নথি-পত্ৰও জব্দ কৰিছিল আৰু ভাৰতত থকা পৰিয়ালৰ সৈতে কথা পতাত বাধা দিছিল। প্ৰিয়াই ২০১৬ চনত তেওঁৰ আচৰণৰ বিষয়ে আৰক্ষীক জনাইছিল যদিও, তেওঁলোকে প্ৰিয়াক সহায় কৰিবলৈ আগ বাঢ়ি অহা নাছিল। ভাৰতীয় উচ্চতম ন্যায়ালয়ৰ অধিবক্তা কে আৰ সুভাষ চন্দ্ৰনৰ মতে, প্ৰিয়াৰ বিচাৰ সম্পূৰ্ণ আৰবী ভাষাত হৈছিল, যিটো প্ৰিয়াৰ বোধগম্য নাছিল আৰু তেওঁক কোনো দোভাষী বা অধিবক্তা দিয়া হোৱা নাছিল। চন্দ্ৰন আৰু প্ৰিয়াৰ অন্যান্য সমৰ্থকসকলে এই কাৰকসমূহৰ বাবে পুনৰ বিচাৰৰ আহ্বান জনাইছে। সেই বছৰতে প্ৰিয়াৰ আত্মীয় আৰু অন্যান্য সমৰ্থকসকলে ছেভ নিমিশা প্ৰিয়া ইণ্টাৰনেশ্যনেল একচন কাউন্সিল গঠন কৰাৰ পিছৰে পৰা এই গোটটোৱে প্ৰিয়াক মুক্তিৰ বাবে আলোচনাৰ কাম কৰি আহিছে।

২০২৩ চনৰ নৱেম্বৰ মাহত য়েমেনৰ উচ্চতম ন্যায়িক পৰিষদে প্ৰিয়াৰ আবেদন নাকচ কৰে।

২০২৪ চনৰ ডিচেম্বৰৰ শেষৰ ফালে য়েমেনৰ ৰাষ্ট্ৰপতি ৰাছাদ আল-আলিমীয়ে প্ৰিয়াৰ মৃত্যুদণ্ডত অনুমোদন জনায় আৰু ২০২৫ চনৰ জানুৱাৰী মাহৰ কোনোবা এটা সময়ত প্ৰিয়াক মৃত্যুদণ্ড দিয়া হ'ব বুলি নিশ্চিত কৰা হৈছে। ভাৰতীয় বিষয়াসকলে কয় যে তেওঁলোকে প্ৰিয়াক এই অনুমোদনৰ পৰা মুক্ত কৰিবলৈ অহৰহ চেষ্টা চলাই আছে বা তেওঁৰ মৃত্যুদণ্ড ৰোধ কৰাৰ বিকল্প সন্ধান অব্যাহত ৰাখিছে। ইৰাণৰ এজন বিষয়াইও ইংগিত দিছিল যে ইৰাণেও প্ৰিয়াক সহায় কৰিবলৈ ইচ্ছুক।

ব্যক্তিগত জীৱন

২০১১ চনত পৰিয়ালে বিয়াৰ ব্যৱস্থা কৰাত প্ৰিয়া কেৰালালৈ আহে। ইয়াৰ পিছত তেওঁ স্বামীৰ সৈতে পুনৰ য়েমেনলৈ উভতি যায়। ২০১২ চনৰ ডিচেম্বৰ মাহত প্ৰিয়াই কন্যা সন্তান এটা জন্ম দিয়াৰ পিছত পৰিয়ালটোৱে ধন ঘটাৰ বাবে যথেষ্ট সংগ্ৰাম কৰিছিল। ২০১৪ চনত প্ৰিয়াই স্বামী আৰু কন্যাক লৈ ভাৰতলৈ উভতি আহে।

তথ্যসূত্ৰ

শ্ৰেণী:ভাৰতীয় নাৰ্চ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
চমথিং লাইক এ ৱাৰ

চমথিং লাইক এ ৱাৰ হ'ল ১৯৯১ চনত দীপা ধনৰাজৰ দ্বাৰা নিৰ্মিত এখন ভাৰতীয় তথ্যচিত্ৰ। ইয়াত ভাৰতৰ পৰিয়াল পৰিকল্পনা কাৰ্যসূচী পৰীক্ষা কৰা হৈছে যিটো ই মূলতঃ প্ৰভাৱিত কৰা লিংগটোৰ ওপৰত আবদ্ধ আছিল: মহিলা।

সংক্ষিপ্তসাৰ

ভাৰতৰ পৰিয়াল পৰিকল্পনা বা জনসংখ্যা নিয়ন্ত্ৰণ কাৰ্যসূচী পৰীক্ষা কৰাৰ সময়ত ভাৰতৰ মহিলাসকলৰ জোৰ-জবৰদস্তি বন্ধ্যাকৰণ (টিউবাল লাইগেচনৰ দ্বাৰা কৰা) আৰু এই কাৰ্যসূচীসমূহৰ বিষয়ে ভাৰতীয় মহিলাসকলৰ মতামত আৰু ভাৰতীয় মহিলাসকলৰ পৰম্পৰাগত পাৰিবাৰিক জীৱনৰ ওপৰতো গুৰুত্ব আৰোপ কৰা।

তথ্যচিত্ৰখনে‍ ভাৰতৰ নাৰীৰ প্ৰজনন অধিকাৰৰ অৱস্থা নথিভুক্ত কৰিছে যিয়ে নাৰীৰ বাবে এক নতুন ধৰণৰ অত্যাচাৰৰ কাষত বিজ্ঞানৰ বিচ্ছিন্নতাক পাৰ্শ্বৱৰ্তী কৰি ৰাখিছে। চমথিং লাইক এ ৱাৰ ভাৰতৰ প্ৰজনন অধিকাৰ, বিশেষকৈ মহিলাৰ প্ৰজনন অধিকাৰৰ ওপৰত এখন ছবি। ছবিখনত মহিলাসকলৰ এটা গোটৰ ফুটেজ অন্তৰ্ভুক্ত কৰা হৈছে য'ত তেওঁলোকৰ যৌনতা আৰু মাতৃত্বৰ বিষয়ে আলোচনা কৰা হৈছিল।

এই মহিলাসকলৰ মাজত হোৱা আলোচনাত মহিলাসকলে তেওঁলোকৰ প্ৰজনন ভূমিকাতকৈ অধিক মূল্যৱান হোৱাৰ বাবে সন্মুখীন হোৱা প্ৰত্যাহ্বানসমূহৰ ওপৰত গুৰুত্ব আৰোপ কৰে। এগৰাকী মহিলাই উল্লেখ কৰিছে যে তেওঁলোকক (মহিলাসকলক) কেৱল তেওঁলোকৰ গৰ্ভৰ বাবেহে মূল্য দিয়া হয়, আৰু তেওঁলোকৰ গৰ্ভত ল’ৰা জন্ম হ’লেহে। ভাৰতৰ নাৰীক তেওঁলোকৰ যৌনতা আৰু প্ৰজনন ক্ষমতাৰ বাবে বস্তুনিষ্ঠ কৰা হয়।

ইয়াৰ ফলত মহিলাসকলে প্ৰায়ে নিজৰ যৌনতাক লুকুৱাবলৈ বাধ্য হয়। মহিলাসকলে এবাৰ প্ৰজননক্ষম হ’লে, প্ৰায়ে অতি কম বয়সতে তেওঁলোকৰ বিয়া হৈ যায় আৰু সন্তান জন্ম দিয়াৰ আশা কৰা হয়। পৰিয়ালৰ পৰা সন্তান জন্ম দিয়াৰ হেঁচা থকাৰ বিপৰীতে কম আয়ৰ দলিত আৰু মুছলমান মহিলাৰ প্ৰজনন সীমিত কৰিবলৈও চৰকাৰে হেঁচা প্ৰয়োগ কৰে। ই প্ৰায়ে মহিলাসকলক লাজ অনুভৱ কৰিবলৈ আৰু তেওঁলোকৰ মাহেকীয়া ঋতু লুকুৱাবলৈ বাধ্য কৰে। এটা দৃশ্যত এগৰাকী মহিলাই প্ৰথমবাৰৰ বাবে ঋতুস্ৰাৱ হোৱাৰ বৰ্ণনা কৰি কয় যে বন্ধু এজনে তেওঁক এই কথা লুকুৱাবলৈ কৈছিল, তেনে কৰিবলৈ তাই ভৰিৰে‍ বালি ঠেলিব লগা হৈছিল।

প্ৰযোজক

দীপা ধনৰাজ এগৰাকী চলচ্চিত্ৰ নিৰ্মাতা যিগৰাকী ১৯৮০ চনৰ পৰা মহিলাৰ অধিকাৰ আন্দোলনৰ সৈতে জড়িত হৈ আছে। তেওঁ বাংগালুৰুস্থিত যুগন্তৰ নামৰ এখন চলচ্চিত্ৰ সামূহিক অনুষ্ঠান প্ৰতিষ্ঠা কৰে যিয়ে মূলতঃ ভাৰতৰ দক্ষিণ অংশৰ মহিলাৰ শ্ৰম আৰু ঘৰুৱা অৱস্থাৰ ওপৰত চলচ্চিত্ৰ নিৰ্মাণৰ ওপৰত গুৰুত্ব আৰোপ কৰে।

তেওঁ এনফ অৱ দ্য ছাইলেন্স (২০০৮) আৰু দ্য এডভোকেট (২০০৭) ৰ দৰে চলচ্চিত্ৰ প্ৰযোজনা কৰিছে। তেওঁৰ ছবি চমথিং লাইক এ ৱাৰত ভাৰত চৰকাৰে বলবৎ কৰা জনসংখ্যা নিয়ন্ত্ৰণ নীতিৰ লিংগ আৰু শ্ৰেণী হিংসাৰ চিত্ৰণ কৰা হৈছে।

তথ্যসূত্ৰ

শ্ৰেণী:তথ্যচিত্ৰ
শ্ৰেণী:ভাৰত